AQUA บวก 3.49% เทรดคึกคักขานรับเทคนิคหนุน
AQUA บวก 3.49% เทรดคึกคักขานรับเทคนิคหนุน-มี Downside จำกัดช่วงซื้อหุ้นคืน โดยราคาหุ้น ณ เวลา 11.07 น. ราคาหุ้นอยู่ที่ 0.89 บาท บวก 0.03 บาท หรือ 3.49% มูลค่าซื้อขาย 133.37 ล้านบาท บล.บัวหลวง แนะนำ "ซื้อเก็งกำไร" แนวรับ 0.84 บาท แนวต้าน 0.90/0.95 บาท
26 ต.ค. 2559

ผู้สื่อข่าวรายงานว่า ราคาหุ้นบริษัท อควา คอร์เปอเรชั่น จำกัด (มหาชน) หรือ AQUA ราคาอยู่ที่  0.89 บาท เพิ่มขึ้น 0.03 บาท หรือ 3.49% มูลค่าซื้อขาย 80.02 ล้านบาท โดยเปิดตลาดที่ 0.87 บาท ราคาปรับตัวขึ้นสูงสุดที่ 0.90 บาท และราคาปรับตัวลงต่ำสุดที่ 0.87 บาท
โดยบล.บัวหลวง ระบุในบทวิเคราะห์ฯแนะนำหุ้น บมจ.อควา คอร์เปอเรชั่น (AQUA) ทางเทคนิค แนวรับ 0.84 บาท แนวต้าน 0.90/0.95 บาท ช่วงนี้มีโครงการซื้อหุ้นคืน ถึง 11 มี.ค.2560 ทำให้จำกัด Downside ราคาหุ้น
ด้านบล.เคทีบี (ประเทศไทย) แนะ”ซื้อเก็งกำไร”หุ้น AQUA กราฟที่แสดงปัจจุบัน ราคาขึ้นมาพอสมควรแล้ว แต่การขึ้นต่อนั้น เชื่อว่าจะสามารถเกิดขึ้นได้ เนื่องจากเบรกแนวโน้มย่อยที่เป็นขาลง และ Volume ที่เพิ่มขึ้น อีกทั้งสัญญาณบ่งชี้สนับสนุนในเชิงบวก โดยเฉพาะ MACD สามารถยืนเหนือ Zero Line พร้อมให้แนวรับ 0.80-0.84 บาท  ส่วนแนวต้าน   0.90-0.94 บาท
อนึ่ง AQUA แจ้งว่า ที่ประชุมคณะกรรมการบริษัทเมื่อวันที่ 26 ส.ค. อนุมัติโครงการซื้อหุ้นคืนของบริษัทเพื่อการบริหารทางการเงิน ภายในวงเงินสูงสุดไม่เกิน 220 ล้านบาท คิดเป็นจำนวนหุ้นที่จะซื้อคืนประมาณไม่เกิน 275 ล้านหุ้น มูลค่าที่ตราไว้หุ้นละ 0.50 บาท หรือคิดเป็นประมาณ 5.99% ของหุ้นที่จำหน่ายได้แล้วทั้งหมด โดยจะเป็นการเข้าซื้อในตลาดหลักทรัพย์แห่งประเทศไทย (ตลท.) ตั้งแต่วันที่ 12 ก.ย.59 ถึงวันที่ 11 มี.ค.60